MT
C 160/38
Il-Ġurnal Uffiċjali tal-Unjoni Ewropea
5.5.2023
7.
Il-Partijiet jaqblu li, jekk it-Teżor jittermina l-Ftehim, it-tariffa mħallsa għad-drittijiet ta’ użufrutt minerarju msemmija fitTaqsima 7(1) ma għandhiex tiġi rrimborżata. 8.
It-Teżor jirriżerva d-dritt li jitlob kumpens li jaqbeż l-ammont tal-penali kuntrattwali skont termini ġenerali jekk l-ammont tad-dannu mġarrab mit-Teżor jisboq il-penali kuntrattwali.
Taqsima 11 1.
Il-Partijiet ipprovdew id-dettalji ta’ kuntatt li ġejjin għall-korrispondenza: 1) It-Teżor: Ministerstwo Kimatu i Środowiska [Il-Ministeru għall-Klima u l-Ambjent], ul. Wawelska 52/54, 00-922 Warszawa; 2) Id-Detentur tad-Drittijiet ta’ Użufrutt Minerarju: (indirizz). 2.
Il-Partijiet huma obbligati jinformaw lil xulxin bil-miktub mingħajr dewmien dwar kwalunkwe bidla fid-dettalji ta’ kuntatt indikati fil-paragrafu 1.
Bidla bħal din ma għandhiex teħtieġ addendum għall-Ftehim.
Il-korrispondenza mibgħuta lill-indirizz ta’ kuntatt ipprovdut l-aħħar tal-Parti għandha titqies bħala nnotifikata b’mod effettiv lill-Parti l-oħra. 3.
Kull waħda mill-Partijiet għandha tinnotifika l-korrispondenza lill-Parti l-oħra personalment, permezz ta’ kurrier jew permezz ta’ ittra reġistrata billi tuża d-dettalji ta’ kuntatt ipprovduti l-aktar reċentement mill-Parti. 4.
L-ittri reġistrati mibgħutin fuq l-indirizz ipprovdut l-aħħar ta’ Parti u mibgħutin lura mill-uffiċċju postali jew millkumpanija tal-kurrier minħabba li d-destinatarju ma jkunx ġabarhom fil-ħin jiġu ttrattati bħala nnotifikati b’mod effettiv ladarba jgħaddu erbatax-il jum mill-ewwel tentattiv ta’ konsenja.
Taqsima 12 1.
Il-partijiet ma għandhomx ikunu responsabbli għan-nuqqas ta’ konformità mal-obbligi skont il-Ftehim li jirriżulta minn force majeure, jekk ikun jista’ jintwera bil-provi li d-dannu kkawżat minn force majeure influwenza n-nuqqas ta’ konformità mal-obbligi.
“Force majeure” għandha tfisser avveniment estern li l-Partijiet ma setgħux ibassru jew jipprevjenu u li jagħmilha impossibbli li l-Ftehim jiġi implimentat fis-sħuħija tiegħu jew f’parti minnu, b’mod permanenti jew għal perjodu partikolari, li Parti ma setgħetx tilqa’ kontrih billi teżerċita d-diliġenza dovuta u li ma kienx ir-riżultat ta’ żbalji jew ta’ negliġenza min-naħa tal-Parti affettwata minnu. 2.
Fil-każ ta’ force majeure, il-Partijiet għandhom jagħmlu minnufih kull sforz sabiex jaqblu dwar l-azzjoni li jkollha tittieħed.
Taqsima 13 Id-Detentur tad-Drittijiet ta’ Użufrutt Minerarju jista’ japplika għall-estensjoni tal-Ftehim, fis-sħuħija tiegħu jew f’parti minnu, u jeħtieġlu jagħmel dan bil-miktub, u fin-nuqqas ta’ dan, l-applikazzjoni tkun invalida.
Taqsima 14 Jekk il-Ftehim jiġi tterminat, id-Detentur tad-Drittijiet ta’ Użufrutt Minerarju ma għandux ikun intitolat li jippreżenta kwalunkwe talba kontra t-Teżor tal-Istat għal żieda fil-valur tas-suġġett tad-drittijiet ta’ użufrutt minerarju.
Taqsima 15 Kwalunkwe tilwima li tirriżulta mill-Ftehim għandha tiġi solvuta mill-qorti ordinarja li jkollha ġuriżdizzjoni ġeografika fuq is-sede tat-Teżor.
Taqsima 16 Dan il-Ftehim għandu jkun irregolat bil-liġi Pollakka, b’mod partikolari d-dispożizzjonijiet tal-Att dwar il-Liġi fuq il-Ġeoloġija u l-Estrazzjoni u tal-Kodiċi Ċivili.